
	Ügytípus
	Rendkívüli települési támogatás 

	Rövid leírás
	Létfenntartást veszélyeztető rendkívüli élethelyzetbe került, valamint időszakosan vagy tartósan létfenntartási gonddal küzdő személyek részére nyújtható létfenntartási hozzájárulásként, temetési hozzájárulásként, iskolakezdési hozzájárulásként, eseti gyógyszer - és gyógyászati segédeszköz hozzájárulásként, szilárd tüzelőanyag hozzájárulásként, valamint élelmiszer hozzájárulásként. A támogatásra jogosult az a személy akinek háztartásában az egy főre jutó havi jövedelem egyszemélyes háztartás esetén a 148.000,- Ft-ot, kétszemélyes háztartás esetén a 138.000,- Ft-ot, három-, vagy többszemélyes háztartás esetén pedig a 110.000,- Ft-ot nem haladja meg. Rendkívüli települési támogatásra jogosult az a hajléktalan ellátásban részesülő hajléktalan-, illetve zártkerti ingatlanban egyedül élő személy is, akinek étkezése nem biztosított, valamint az alapvető élelmiszer szükségletét fedezni nem tudja, és jövedelme a 35.000,- Ft-ot nem haladja meg, ezen jogcímen egy alkalommal kifizetésre kerülő támogatás nem haladhatja meg a 7.000,- Ft-ot. Az egy naptári éven belül megállapított rendkívüli települési támogatás együttes mértéke háztartásonként - a szilárd tüzelőanyag hozzájárulás kivételével - nem haladhatja meg a 70.000,- Ft-ot, a szilárd tüzelőanyag hozzájárulás éves mértéke háztartásonként nem haladhatja meg a 69.000,- Ft-ot. A hozzájárulások egymástól függetlenül is megállapíthatók.

Az egy alkalommal kifizetésre kerülő rendkívüli települési támogatás összege létfenntartási hozzájárulásként nem lehet több az igazolt többletköltség összegénél, de a 14.000,- Ft-ot nem haladhatja meg, temetési hozzájárulásként az igazolt temetési költség 10 %-a, de a 42.000,- Ft-ot nem haladhatja meg, iskolakezdési hozzájárulásként - gyermekenként - nem lehet több az igazolt tankönyvköltség összegénél, de a 14.000,- Ft-ot nem haladhatja meg, eseti gyógyszer- és gyógyászati segédeszköz hozzájárulásként nem lehet több az igazolt többletköltség összegénél, de a 14.000,- Ft-ot nem haladhatja meg, szilárd tüzelőanyag hozzájárulásként nem lehet több az igazolt tűzifa költség összegénél, de a 69.000,- Ft-ot nem haladhatja meg. A szilárd tüzelőanyag hozzájárulás abban az esetben nyújtható, ha az igénylő vagy a háztartásában élők részére a tárgyévben lakásfenntartási hozzájárulás nem került megállapításra.



	Az ügyet intéző iroda
	Humán Osztály Szociális és Lakásügyi Csoport

	Címe
	8800 Nagykanizsa, Erzsébet tér 7.

	Ügyfélfogadási időpontok:
	hétfő: 8:00-12:00
kedd: nincs ügyfélfogadás
szerda: 8:00-12:00, 13.00-16.00
csütörtök: 8:00-12:00 
péntek: nincs ügyfélfogadás

	Ügyintézők
	Dombi-Kaczor Kinga (20/849-2439), Koronczai Erzsébet (20/849-2455), Németh György (20/849-2441), Tollárné Tóth Tímea (20/849-2415), Farkas-Rónaszéki Ágota (20/849-2338)  

	Igénylő
	Az önkormányzat közigazgatási területén lakóhellyel vagy tartózkodási hellyel rendelkező és életvitelszerűen is Nagykanizsa Megyei Jogú Város területén lakó-, valamint hajléktalan személy, aki megfelel az önkormányzati rendeletben meghatározott feltételeknek, és akinek életét, testi épségét az ellátás hiánya veszélyeztetné.

	Ügyintézési határidő
	60 nap, hiánytalan kérelem esetén 8 nap

	Ügyintézés díja
	illetékmentes

	Szükséges iratok
	Kérelem az előírt formanyomtatványon, valamint a rendkívüli élethelyzetet, többletkiadásokat hitelt érdemlően bizonyító dokumentumok, a háztartásban élő személyeknek a kérelem benyújtását megelőző hónapra vonatkozó nettó jövedelméről szóló igazolás(ok).

 

	Kapcsolódó jogszabályok
	A szociális igazgatásról és szociális ellátásokról szóló 1993. évi III. törvény, valamint Nagykanizsa Megyei Jogú Város Közgyűlésének 6/2015. (II.16.) önkormányzati rendelete a pénzbeli és természetben nyújtott szociális ellátásokról.


